open-index/open-wikipedia-markdown huggingface dataset:
Yiewsley

**Yiewsley** er et område i distriktet Hillingdon i østlige London. Området utgjør den nordlige halvdelen av den sammensatte forstaden Yiewsley og West Drayton, som tidligere var et urban distrikt, som ble en del av Stor-London i 1965. I henhold til folketellingen i 2008 hadde stedet en befolkning på 11 767 innbyggere, noe som hadde økt noe til 12 979 innbyggere ved tilsvarende folketelling i 2011. Rockegitaristen Ronnie Wood vokste opp Yiewsley, og dannet The Birds her i 1964. Han spilte senere med Jeff Beck Group, The Faces og Rolling Stones.

## Toponymi
Stedsnavnet er avledet fra angelsaksisk *Wifeleslēah*, antagelig med betydningen «Wifels skogsrydning». Det er ikke omtalt i Domesday Book, men i 1235 var stedsnavnet dokumentert som Wiuesleg. Det var et chapelry, en administrativ undergruppering av et kirkesogn, i det gamle sognet Hillingdon i Middlesex.

## Historie
Arkeologiske undersøkelser har avdekket hundrevis av forhistoriske steinøkser og levninger av et gravsted fra bronsealderen. Det var først på 1400-tallet at en grend begynte å ta form her. Det er lite nedtegnet om Yiewsley før på slutten av 1700-tallet da Grand Junction-kanalen ble hogd ut. En sidegren av kanalen kjent som Otter Dock ble hogd ut mellom Yiewsley og West Drayton i årene 1876-1879 for å skaffe transport til Yiewsleys teglverk. Framstilling av murstein og landbruk var den fremste sysselsettingen i Yiewsley i løpet av slutten av 1700-tallet og 1800-tallet.

Åpningen av jernbanestasjonen i West Drayton i 1838 økte den industrielle veksten sammen med befolkningen, og hus for middelklassen vokste opp langs hovedgaten. Kirken St Matthew’s ble bygget i slutten av 1850-tallet, dedikert den 6. juli 1859, og utvidet i 1898.

## Referanser


## Eksterne lenker

* Southlands Arts Centre
Europavei 70

**Europavei 70** går mellom La Coruña i Spania og Poti i Georgia. Veiens lengde er rundt 4550 km.

Trasé fastlagt av UNECE: La Coruña – Oviedo – Bilbao – San Sebastián – Bordeaux – Clermont-Ferrand – Lyon – Chambéry – Susa – Torino – Alessandria – Tortona – Brescia – Verona – Mestre (Venezia) – Palmanova – Trieste – Ljubljana – Zagreb – Djakovo – Beograd – Vrsac – Timi&#x15F;oara − Caransebes – Drobeta Turnu Severan – Craiova – Alexandria – București – Giurgiu – Ruse – Razgrad – Shoumen – Varna ... Samsun – Ordu – Giresun – Trabzon – Batumi – Poti.

## Knutepunkter

}

|}

## Eksterne lenker
Sakkeus

**Sakkeus** (gresk:  – *Zakkhaîos*) er en person i Bibelen. Historien om ham finnes i Lukasevangeliet kapittel 19. Det fortelles at han var en toller i Jeriko, at han var en rik mann, men at han var liten av vekst. Da Jesus kom til Jeriko, klatret han opp i et morbærfikentre for å kunne se ham. 
Men da Jesus kom forbi treet hvor Sakkeus satt, stoppet han og ba ham komme ned. Dette førte til en samtale hvor Sakkeus erkjente sin egen situasjon, og hvor Jesus siden gjestet tolleren i hans hus, noe som var uhørt etter folkemeningen. 

I Jeriko er det et stort, vakkert utseende firkantet tårn. Tradisjonelt kalles det Huset til Sakkeus. 

Ifølge Clement av Alexandrias bok *Stromata* fikk Sakkeus navnet Matthias av apostlene og tok plassen etter Judas Iskariot etter Kristi himmelfart. Middelalderens legender identifiserte Sakkeus som St. Amadour og hevdet han var grunnleggeren av klosteret Rocamadour.

## Eksterne lenker
* Lukas 19

## Kilder
*Illustrert Norsk Bibelleksikon*s artikkel om Sakkeus
Blackfen

**Blackfen** er et forstadsområde og boområde i distriktet Bexley i sørøstlige London. Det ligger øst for Eltham og rett nord for Sidcup, og regnes enkelte ganger med til det området. Stedet ligger omkring 16,5 km øst-sørøst for Charing Cross. 

Bebyggelsen består for det meste av boliger, hvorav de fleste er selveide. Utviklingen av det moderne Blackfen startet med salget av Danson Estate i 1922, og de fleste av husene er fra 1930-årene. 

I henhold til folketellingen av 2011 har Blackfen, inkludert valgkretsen Lamorbey, en befolkning på 10 616 innbyggere.

## Etymologi
Stedsnavnet Blackfen betyr et svart, myrbelagt område (*black* = «svart» + *fen* = «myr»), avledet fra angelsaksiske *blæc* og *fenn*. Stedsnavnet er dokumentert som *Blakewenne* i 1240, og som *Black Fen* i 1805. Jorda er mørk og fruktbar og området rundt Blackfen Road og Wellington Avenue er preget av oversvømmelser under ekstreme forhold.

## Referanser
Daniel Blomgren

**Daniel Blomgren** (født 23. august 1982) er en svensk fotballspiller som spiller i den svenske klubben IK Sirius Fotboll. I 2007 og 2008 spilte han for Bodø/Glimt.

Blomgren ble kjøpt fra den svenske Allsvenskanklubben GAIS før 2007-sesongen og underskrev en toårskontrakt i Bodø/Glimt i januar 2007. Før det hadde Blomgren spilt seks år i GAIS, hvor han spilte fast på førstelaget de to siste årene.

Blomgren slet med skader i sesongoppgkjøringen og klarte ikke å etablere seg i førsteelveren. Han fikk sin Glimtdebut i en obligatorisk kamp 15. april 2007 da Bodø/Glimt slo Mandalskameratene 8-1 på Aspmyra stadion i Bodø.

## Referanser


## Eksterne lenker
*
Audouinella

* *[[Audouinella alariae]]*
* *[[Audouinella boryana]]*
* *[[Audouinella caespitosa]]*
* *[[Audouinella conchicola]]*
* *[[Audouinella dasyae]]*
* *[[Audouinella daviesii]]*
* *[[Audouinella efflorescens]]*
* *[[Audouinella floridula]]*
* *[[Audouinella hermannii]]*
* *[[Audouinella humulis]]*
* *[[Audouinella irregularis]]*
* *[[Audouinella membranacea]]*
* *[[Audouinella microscopica]]*
* *[[Audouinella pectinata]]*
* *[[Audouinella polyides]]*
* *[[Audouinella purpurea]]*
* *[[Audouinella sargassicola]]*
* *[[Audouinella saviana]]*
* *[[Audouinella secundata]]*
* *[[Audouinella spathoglossi]]*
* *[[Audouinella spetsbergensis]]*
* *[[Audouinella subseriata]]*
* *[[Audouinella virgatula]]*

***Audouinella*** er en gruppe rødalger.
De vokser på alle faste overflater, i små tuster av røde, brune eller svarte håraktige filamenter.
De vokser spesielt på kantene til saktevoksende blader. 
Mange av artene tåler mye forurensning og surt vann, og de lever av oppløste fosfater og nitrater. De formerer seg med sporer.

Formen kjent som **penselalger** er spesielt en plage i akvarier, da det er få fisk som eter dem. I akvariet kan siamesisk algeetere, amanoreker eller eplesnegler brukes for å redusere mengden eller bli kvitt dem helt. 
## Referanser


## Eksterne lenker
*
Die

**Die** eller **DIE** kan sikte til:

* Die (musiker)
* Die (Drôme), en kommune i Drôme i Frankrike
* Amming; pattedyrunger *dier* moren, som *ammer*.
Blendon

**Blendon** er et område i distriktet Bexley i sørøstlige London, lokalisert mellom Bexleyheath og Sidcup. Frem til 1930-årene var det lite bebyggelse i området, men fra 1934 begynte en rask utvikling til et typisk forstadsområde. I henhold til folketellingen av 2011 har valgkretsen Blendon, inkludert Penhill, en befolkning på 10 910 innbyggere.

Den første kjente innbyggeren var Jordan de Bladindon, som bygget hus her på 1300-tallet. Stedet har antagelig fått navn etter Bladindon-familien, som eide eiendommer i området. Blendon Hall ble bygget i 1763, men ble solgt til en lokal boligutvikler i 1929 og til sist revet for å gi plass til forstadsboliger. I dag på 2010-tallet er området biligområde preget av middelklasse med små butikker langs den vestlige strekningen av Blendon Road.

## Referanser
Bostall

**Bostall** er et område i Bexley i London. 

Utviklingen av området begynte i 1933, da et stort boligområde ble anlagt. Innen 1937 var det meste av Bostall dekket av boliger. Stedsnavnet Bostall er antagelig avledet fra de angelsaksiske ordene for betydningen «et sikkert sted» da Bostall Heath ga sikkerhet for de som flyktet fra de jevnlige oversvømmelsene fra Themsen i de landområdene som lå lavere i terrenget.

## Referanser
Vesthimmerlands kommune

**Vesthimmerlands kommune** er en dansk kommune med 36&nbsp;012 innbyggere (2024) i Region Nordjylland på Jylland. Administrasjonssenteret er Aars.

Kommunen ble dannet ved kommunalreformen i 2007 ved sammenslåing av Aalestrup kommune, Farsø kommune, Løgstør kommune og Aars kommune.

## Severdigheter
I kommunen ligger Vitskøl kloster fra middelalderen, og Museumscenter Aars i Aars.

## Politikk
### Forberedelser til kommunesammenslåingen i 2007
Ved kommunalvalget 15. november 2005 ble kommunalbestyrelsen (kommunestyret) valgt med Venstremannen Jens Lauritzen som formann for sammenslåingsutvalget / kommende borgermester. 

### Borgermestre
* Per Bach Laursen (V) 2018–
* Knud Vældgaard Kristensen (KF) 2010–2017
* Jens Lauritzen (V) 2007–2009

### Kommunalrådet

* 
* 
* 

## Noter



## Referanser
 

 



## Eksterne lenker
* 
* PDFnet.dk - Regionsforsiden for Vesthimmerlands kommune på PDFnet
Bridgen

**Bridgen** er et område i det engelske distriktet Bexley i London. Det ligger ved krysset Bridgen Road og Elmwood Drive.

Stedet var en liten landsby inntil mellomkrigstiden, da utviklingen til en typisk forstadsområde begynte. Bridgen er også et slektsnavn, blant annet den engelske konservative politikeren og parlamentsmedlemmet Andrew Bridgen (født 1964).

## Referanser
Arve Moen Bergset

**Arve Moen Bergset** (født 1972) er en norsk kveder, sanger, fiolinist og hardingfelespiller.

## Utdannelse og musikkarriere
Han er medlem av folkemusikkgruppen Bukkene Bruse, spiller førstefiolin i Oslo-filharmonien, har gitt ut flere soloalbum og deltatt som solist på flere innspillinger.

Han ble inspirert til folkemusikk av Ellen Nordstoga og gikk i lære hos Sondre Bratland. Bergset gikk i Vinje i samme skoleklasse som Odd Nordstoga. Som femåring flyttet han til Vinje i Telemark og som åtteåring begynte han å ta timer i kveding hos Sondre Bratland. I 1986 ga han ut kassetten *Litle fuglen* og ble for alvor kjent og publikumsyndling da han som 15-åring kvedet under Spellemannprisen 1986. Han ga i 1987 ut albumet *Arvesølv*, et album med tradisjonell folkemusikk. For dette vant han Spellemannprisen 1987 i klassen folkemusikk/gammaldans.

I 1988 ble han med i Bukkene Bruse sammen med Steinar Ofsdal, Annbjørg Lien og etter hvert også Bjørn Ole Rasch. Sammen med Bukkene Bruse har han gitt ut 5 album og vært på turné og repesentasjonskonserter i en rekke land.

Våren 1995 avla han hovedfagseksamen i kammermusikk/solo på fiolin ved Norges musikkhøgskole.

## Priser og utmerkelser
* Spellemannprisen 1987 i klassen folkemusikk/gammaldans
* Vinner av landskappleiken i vokal 1991
* De unges Lindemanpris i 2006 (kåret av Kåre Nordstoga, vinner av selve Lindemanprisen samme år)

## Diskografi

### Soloplater
* *Litle fuglen* (1986) (kassett)
* *Arvesølv*  (Kirkelig Kulturverksted, 1987)
* *[[Religiøse folketonar]]* (Grappa, 1996)

### Som solist
* Johan Kvandal: *Fantasia for hardingfele og orkester* (1999 – solist på hardingfele)) med Kristiansand kammerorkester og dirigent Jan Stigmer
* Stephen Frost: *Bassoon Concerto; Oboe Concerto; The Lesson* (2000 – solist som klassisk sanger på the Lesson) med Bournemouth Symphony Orchestra og dirigent Tony Harrison
* Geirr Tveitt: *To konsertar for hardingfele og orkester* (2002 – solist på hardingfele) med Stavanger Symfoniorkester og dirigent Ole Kristian Ruud
* Johan Halvorsens *Fossegrimen, Greetings to Roosevelt* (Simax, Classic 2002 – solist på hardingfele) med Latvias nasjonale symfoniorkester

(For diskografi med Bukkene Bruse, se artikkel om gruppen)

## Referanser


## Eksterne lenker
* 
* Presentasjon hos Libitum
Mogreina

**Mogreina** er ei grend som ligger i Ullensaker kommune, ca. 13 km nord for Gardermoen, nær grensa til Eidsvoll kommune. Skolen her heter Mogreina skole. Det er en barneskole med omtrent 230 elever. Kirken heter Mogreina kirke og ble bygget i 1912. 

Mogreina etablerte seg i 1985 med et selvkonstruert kulturutvalg og fikk samlet all kulturell virksomhet innunder samme paraply. Dette utviklet seg videre til også å vurdere miljøet noe som ble svært aktuelt i forbindelse med den pågående destruksjonsvirksomhet av kadaver som var i drift i grenda. Denne virksomheten er nå opphørt og området planlegges lagt ut for utbygging. Tiltaket i Mogreina ble grunnlaget for etablering av Grendeutvalg i Ullensaker kommune. Et utvalg i de enkelte skolekretser og disse utvalgene forestår utdeling av kulturmidler til aktive kulturtilbud i grenda. Den såkalte grendepotten.

Naturperlen Hersjøen ligger som et naturlig sentrum for grenda. Her var det i sin tid mulig å finne naturlige perler og sjøen er en av de få som har sitt utløp rennende nordover. Det er talt over 200 dyrearter tilknyttet Hersjøen som er vernet mot motorisert støy. Boligfeltet Østli ligger gunstig til ved Sessvoll militærleir. Feltet omfatter i dag over 100 boliger bosatt av familier med lav gjennomsnittsalder. Feltene Lille-Østli og Fløttenjordet
omfatter ca. 60 boliger. Langs Aurveien mot Letohallen og industriområdet i Eidsvoll finner du ca. 30 husstander. Risebru og området rundt Mogreina skole er nå relativt sett godt utbygget med nye boliger. Det største boligområdet finner du i Sætregrenda. Det er nå gang- og sykkelvei mellom denne ytterkanten og inn til Mogreina skole. Det vil nå komme en gang/sykkelvei fra Østli til Mogreina skole.

På Mogreina kan man også finne Sessvollmoen Militærleir, som ligger på andre siden av Hersjøen enn det Mogreina skole gjør. En kort kilometer forbi Sessvollmoen finner man Aurtjern, en lite kjent badeplass men folksomt om sommeren.
E

:*Denne artikkelen omhandler bokstaven E. For annet bruk se [[E (andre betydninger)]].*

**E, e** er den femte bokstaven i det latinske alfabetet. Den tilhører den gruppen bokstaver vi kaller vokaler. E er den vokalen som forekommer oftest i norsk dagligtale.

Formen er hentet fra gresk epsilon (Ε, ε) både i utseende og funksjon.

## Koder i digitale tegnsett

## Alternative representasjoner av E, e

Fil:Semaphore Echo.svg|Semaforflaggrepresentasjon av E.
Fil:Sign language E.svg|E i amerikansk tegnspråk.
Fil:LSF LettreE.jpg|E i fransk tegnspråk.

Morsetegn: **·**

## Bruk
* **E** er nasjonalt kjennemerke for biler fra Spania.
* **[[E_(matematikk)|e]]** i matematikk er en konstant med tilnærmet verdi 2,718281828

### Romaner uten E

To romaner er skrevet uten bokstaven E: Ernest Vincent Wrights *Gadsby* på engelsk (1939) og Georges Perecs *La disparition* («Forsvinningen») på fransk (1969). I 1995 ble Gilbert Adair prisbelønt for å ha oversatt *La disparition* til engelsk under tittelen *A void* and fortsatt uten medvirkning av bokstaven E. *Gadsby* inneholder 50.110 ord, men helt uten E.

## Referanser


## Eksterne lenker
*
Willy Haugli

**Willy Haugli** (1927–2009) var en norsk jurist og embetsmann. Han var politimester i Oslo fra 1985 til 1994.

## Biografi
Haugli var utdannet jurist. Han tok eksamen ved politiskolen i 1950. Haugli var den første direktøren ved Universitetet i Tromsø, hvor han arbeidet fra 1969 til 1978 da han ble byfogd i Tromsø og fortsatte som det fram til 1985. Han var på nytt universitetsdirektør i Tromsø 1983 og byrettsjustitiarius i Tromsø fra 1984 til 1985. Haugli deltok også i lokalpolitikken i Tromsø, og var en tid varaordfører for Høyre.

Haugli var kjent som politimester i Oslo i årene fra 1985 til 1994. I denne perioden fikk han tilnavnet «Jern-Willy» for sin opprydding internt i oslopolitiet og beredskapstroppen. Han hadde også en tøff linje mot det radikale ungdomsmiljøet knyttet til Blitzhuset i hovedstaden. Haugli utga i 1995 selvbiografien *Tøffe år* om sin tid i Oslo.

I mai 1987 stormet politiet Stortorvets Gjæstgiveri i Oslo og arresterte den kjente demonstranten Stein Lillevolden. Da Haugli ble spurt om hvorfor politiet stormet stedet med hunder, svarte han at det var fordi dørene var for lave til at hestene kunne ta seg inn.

Etter endt tjeneste som politimester tjenestegjorde Haugli i et par år som ekstraordinær lagdommer ved Hålogaland lagmannsrett.

I september 2002 bidro Haugli til å lansere Foreningen Seniorsaken, en organisasjon for de eldres rettigheter i samfunnet. 

Haugli ble utnevnt til Kommandør av St. Olavs Orden i 1995. Han ble tatt opp i Den norske Frimurerorden i 2007, nesten 80 år gammel.

Willy Haugli er far til professor dr. juris Trude Haugli ved Universitetet i Tromsø.

## «Torpedo-saken»

I oktober 1993 ble torpedoen Bjørn Arild Skjørsæther (født 1966) drept i et kriminelt gjengmiljø i Oslo. Rettssaken som fulgte, avslørte at Oslo politikammer i strid med reglene til Oslo kretsfengsel hadde hentet ut Skjørsæther under soning for å gi ham et agentoppdrag for politiet. Da Oslo kretsfengsel etter 13 dager oppdaget hva politiet benyttet soningsfangen Skjørsæther til, ble det satt en stopper for torpedoen i politiets tjeneste. Ifølge Willy Haugli var Skjørsæther hele tiden sammen med, eller under kontroll av, tjenestemenn fra Oslo politikammer. Spaneren som var Skjørsæthers føringsoffiser, hevdet imidlertid i et brev media hadde fått tilgang til, at Skjørsæther ved flere anledninger fikk ordne opp i ting på egen hånd uten at politiet var i nærheten.

## Referanser




## Eksterne lenker
* Willy Haugli i slektsdatabase
* Willy Hauglis om ubevæpnet politi (Kronikk i ''Aftenposten'' 2004)
* Willy Hauglis om soningskøen  (Kronikk i ''Aftenposten'' 2005)
* «Willy Haugli er død», ''Aftenposten'' 12. februar 2009
* Bildegalleri Willy Hauglis liv og karriere. ''Nettavisen'' www.itromso.no
Awilco Offshore

**Awilco Offshore ASA** er et norsk oljeserviceselskap med virksomhet knyttet til bore- og boligrigger. Selskapet har to boligrigger i drift i Nordsjøen og syv borerigger under bygging ved Keppel- og PPL-verftene i Singapore, med levering i perioden fra 2007 til 2009.

AWO har 50 % eierandel i boreentreprenørselskapet Premium Drilling som har ansvaret for prosjektstyringen for nybyggene.

Awilco Offshore ble børsnotert på Oslo Børs 11. mai 2005 under koden *AWO*. Sommeren/høsten 2008 ble Awilco Offshore kjøpt opp av det kinesiske selskapet China Oilfield Services Limited for 12,5 milliarder norske kroner. Selskapet ble deretter strøket fra notering på Oslo Børs.

## Eksterne lenker
* 
* 
*
Norges offentlige utredninger

**Norges offentlige utredninger** (**NOU-er**) er utredninger som publiseres av utvalg eller arbeidsgrupper nedsatt av regjeringen eller et departement. En utredning kan også komme i form av en rapport. NOU-er er faglige utredninger, som departementet bruker som grunnlag for politiske forslag som regjeringen sender over til Stortinget. Rapportene er ofte sitert og gjengitt i stortingsmeldinger. Jurister tillegger drøftinger fra Norges offentlige utredninger vekt som rettskilder, og omtaler disse som lovforarbeider. Den første NOU-en ble lagt frem i 1972.

## Se også
* Morgenbladets kåring av norgeshistoriens 10 beste NOU-er

## Eksterne lenker
* Liste over NOU-er utgitt siden 1994  
* NOU-er fra 1972–2009 med lenke til digital versjon 
* HOVEDREGISTER TIL INNSTILLINGER OG BETENKNINGER (1935–1971)
NUMA

**National Underwater & Marine Agency** er en amerikansk non-profitorganisasjon som ble startet i 1979 av forfatteren Clive Cussler. Navnet er hentet fra Cusslers romaner om Dirk Pitt, der hovedpersonen arbeider for den fiktive, statlige organisasjonen NUMA. 

NUMA jobber blant annet for å kartlegge og bevare gamle skipsvrak.
## Eksterne lenker
*
Mantissa Corporation

Mantissa Corporation er et amerikansk selskap som spesialiserer seg framfor alt i utviklingen  av programvare spesielt skapt for datasenterstyring. Hovedkontoret finnes i Birmingham i Alabama i De forente stater, med et datterselskap i Storbritanniahttp://www.mantissa.com/index.php?option=content&task=view&id=83&Itemid=87.com og leverandører i Norgehttp://www.mantissa.com/index.php?option=content&task=view&id=85&Itemid=89.com, Sør-Afrikahttp://www.mantissa.com/index.php?option=content&task=view&id=89&Itemid=93.com, Singaporehttp://www.mantissa.com/index.php?option=content&task=view&id=93&Itemid=97.com, Sør-Koreahttp://www.mantissa.com/index.php?option=content&task=view&id=92&Itemid=96.com, og Japanhttp://www.mantissa.com/index.php?option=content&task=view&id=94&Itemid=98.com. 

## Sammendrag
Mantissa Corporation ble grunnlagt i juni 1980, og i februar påfølgende år lanserte selskapet sitt første produkt, et rapportsfordelingsystem som – ifølge Mantissa – var det forste sånn system tilgjengelig på markedet. Siden da, dette systemet har blitt oppdateret og utvidet til å omfatte beslektede produkter spesielt utformet til å fungere innenfor PC og Web omgivelser. Disse har historisk utgjort grunnlaget for selskapets produkt sortiment.http://www.mantissa.com  
   

## Produkter
*'''''Advanced Output Management (AOM)''''' 

*Report Management System (RMS)*

** RMS/Basic
** RMS/Online
** RMS/Spool
** RMS/Desktop
** RMS/Webaccess

*'''''Advanced Systems Operation (ASO)'''''

** JOB/Master
** JCL/Master
** RUN/Master
** CONSOLE/Master

*'''''iDovos'''''

* z86VM 
** z86VM Blog
** z86VM Video

## Ervervelser
*Software Integration Strategies (1989)*

## Eksterne lenker
** Mantissa Nettside
** iDovos Nettside
** artikkel E-release: ''iDovos <sup>(TM)</sup> Prevents ID Theft and ID Fraud But Challenges Congress and Rattles Financial Industry Executives''
** E-artikkel (2000)
** E-artikkel om lansering av et nytt produkt
** kort artikkel fra ''e-crime Congress 2007'' vedrørende identitetstyveri- referanse til ''iDovos''
** E-artikkel om identitestyveri-referanse til ''iDovos''
** ''American Banker's 3rd Annual Identity Theft and Fraud Symposium''
** ''REXX Symposium 1995''
** ''Alabama Information Technology Association''
** ''E-releases'':''Identity Management System Promises to End Identity Theft and Misuse''-
** IBM Nettside/''List of Independent Software Vendors''

## Fotnoter
* 1. ^ Mantissa Nettside/''Mantissa Ltd'' – 22. april 2007 
* 2.  ^ Mantissa Nettside/''Norge'' – 24. april 2007
* 3.  ^ Mantissa Nettside/''Sør-Afrika'' – 22. april 2007
* 4. ^ Mantissa Nettside/''Singapore'' – 22. april 2007
* 5. ^ Mantissa Nettside/''Sør-Korea'' – 22. april 2007
* 6. ^ Mantissa Nettside/''Japan'' – 22. april 2007
* 7. ^ Mantissa Nettside/''Home'' – 16. april 2007
* 8. ^ iDovos Nettside – 23. april 2007
Kemner

**Kemner** (av latin *camera*, «(skatt)kammer») er en eldre betegnelse for den kommunale tjenestemann i byene som hadde ansvaret for å innkreve skatter og foreta utbetalinger etter anvisning. I nyere tid brukes betegnelsen også om tilsvarende stilling i herreds- og fylkeskommunene, som kommunekasserer og fylkeskasserer.

Fra 1. november 2020 overtok Skatteetaten ansvaret for skatteoppkreving fra kommunene.

## Referanser


## Kilder
*
A

:*Denne artikkelen omhandler bokstaven A. For annet bruk se [[A (andre betydninger)]].*
:*Av tekniske grunner blir A# sendt hit, for [[programmeringsspråk]]et A#.NET se [[A Sharp]] eller A# (Axiom) se [[A Sharp (Axiom)]]*

**A**, **a** er den første bokstaven i det latinske alfabetet.
Den tilhører den gruppen bokstaver vi kaller vokaler.

## Koder i digitale tegnsett

## Alternative representasjoner av A

Fil:Semaphore_Alpha.svg|Semaforflaggrepresentasjon av A
Fil:Sign language A.svg|A i amerikansk tegnspråk
Fil:LSF LettreA.jpg|A i fransk tegnspråk


## Bruk
* **A** er nasjonalt kjennemerke for biler fra Østerrike.

## Referanser


## Eksterne lenker
*
Kasserer

En **kasserer** eller **skattmester** er ansvarlig for pengebeholdning og regnskapsførsel (økonomi) i en organisasjon. Både «kasserer» og «kassaforvalter» er gamle ord som begge anvendes i lange perioder på lavere nivåer (under riksforvaltningen) innen den svenske forvaltningen.

Opprinnelig ble tittelen «skattmester» brukt om en person i en stats eller større institusjons forvaltning. I vår tid er tittelen i aktiv bruk innen foreninger, stiftelser og lignende organisasjoner. Den brukes i håndverkerforeninger som har videreført tittelen fra tidligere tiders laugsvesen. Tittelen brukes blant annet også i Odd Fellow, frimureriet og rådet for Den Kongelige Norske St. Olavs Orden. 

Tittelen skattmester er gammeldags og den vanligste betegnelsen i dag er *kasserer* eller iblant *kassaforvalter*. Personen med denne funksjonen inngår ofte ved siden av formannen og sekretæren i organisasjonens styre.

## Kasserens/skattemesterens oppgaver
Kasserer i en organisasjon blir enten valgt på årsmøtet, eller vedkommende er valgt inn i styret, og oppgavene som sekretær og kasserer kan bli fordelt på første konstituerende styremøte etter årsmøtet. 

Det er viktig for kassereren at det i regnskapet finnes et bilag for alle utgifter og inntekter i organisasjonen og at alt blir ført i regnskapet. 

Før neste årsmøte går en valgt revisor igjennom årets regnskap. Vanligvis godkjenner revisor regnskapet som legges fram på årsmøtet. På årsmøtet vil godkjenning av regnskapet innebære at kassereren og styret får ansvarsfrihet for regnskapet.
Sverddrager

**Sverddrager** er en art i gruppen levendefødende tannkarper.
Den blir opp til 16 cm lang.
Den foretrekker en temperatur på 24-28 grader, en pH på mellom 7 og 8.

## Navn
Det er utbredt misoppfatning at navnet «sverddrager» har noe med fabeldyret drage å gjøre. Navnet kommer av at fisken har et «sverd» som den «drar» («drager») etter seg. 
Det heter dermed «en sverddrager», ikke «en sverddrage», og «flere sverddragere», ikke «flere sverddrager».

## Akvaristikk
Sverddrager er en populær akvariefisk, men renrasede sverddragere er nesten umulig å få tak i. Det som finnes er fertile krysninger mellom sverddragere og platy. 

Sverddrageren forekommer i en mengde fremavlede oppdrettsvarianter som skiller seg mye fra den naturlige varianten i farge og form på finnene. De fleste har kombinasjoner av gult, rødt og svart, men det finnes avlsvarianter i nesten alle farger. 
Viltformen er oftest grønnaktig, men tegninger og farger varierer ganske mye fra sted til sted. 

## Formering
Sverddrageren føder levende unger. Mer nøyaktig er den oviviparisk; eggene klekkes inne i hunnen rett før de kommer ut.
Drektighetstiden er rundt fem uker, og kullene består vanligvis av 20-200 yngel. 
En av faktorene som forårsaker den store variasjonen i kullstørrelse er forekomst av predatorer. 
Der det er mange rovdyr blir kullene store, men yngelen fødes relativt små. Der det ikke finnes predatorer, blir kullene mindre, men yngelen er større og mer velutviklet. 
På denne måten overlever omtrent *like mange* yngel fra hvert kull til kjønnsmoden alder, uansett hvor store kullene er. Andre faktorer som vanntemperatur og hunnens alder kan også ha innvirkning på hvor store kullene blir.

De blir kjønnsmodne mellom åtte og tolv måneders alder. 

### Kjønnsforskjeller
Det er ganske enkelt å se forskjell på kjønnene. Hos kjønnsmodne hanner er finnestrålene i gattfinnen omdannet til et spisst forplantningsorgan, et såkalt gonopodium. Hunnens gattfinne har normal form. 

Hos de fleste hannene er også de nederste finnestrålene i halefinnen dratt ut til et avlangt «sverd», men på grunn av for ekstensiv innkrysning av platy, hvor hannene mangler sverd, hender det at denne attributten er uutviklet.

### Oppdrett
I likhet med sin slektning platyen, er den lett å drette. Den passer i de fleste selskapsakvarier. Et passende akvarium bør inneholde en god del planter, gjerne noen flyteplanter. Sverddrageren trenger mye vegetabilsk føde for å trives, og eter gjerne en del alger. Man kan med fordel fôre med biter av squash, kokte erter, kokt brokkoli, forvellet spinat eller spesielt vegetabilsk fôr som selges i dyrebutikken.

## Kuriosa
Den 17. april 1998 ble 229 sverddragere med på Spacelab i romfergen Columbia. Sammen med fire *[[Opsanus tau]]* tjente de som forskningsobjekter i oppdraget STS-90. Målet med undersøkelsen var å studere hvordan fiskenes hjerner og sentralnervesystemer ble påvirket av den lave tyngdekraften i bane rundt jorden.

## Eksterne lenker
* 
*
Kampanjen mot verneplikt

**Kampanjen mot verneplikt** (KMV) var en norsk organisasjon for motstandere av verneplikt. Den eksisterer pr. 2007 kun som et løst nettverk.

KMV ble startet som en organisasjon med flat struktur på 1980-tallet. Bakgrunnen var at den viktigste pasifistiske organisasjonen i Norge, Folkereisning mot krig (FMK), først og fremst fokuserte på militærnektere som tok siviltjeneste. Totalnektere ble på det tidspunkt satt til å avtjene verneplikt i fengsel, det vil si et fengselsopphold på opp til atten måneder uten dom, og man følte behov for en organisasjon som fokuserte på deres sak, og dermed også stod for en mer radikal linje i kampen mot verneplikt. 

Organisasjonen var fra starten av preget av at flertallet av aktivistene bekjente seg til anarkopasifisme. Formen ble preget av dette; det var ikke noe styre, bare kontaktpersoner. Prinsipielle avgjørelser ble tatt på stormøter, allmøter der alle som ønsket kunne være med. Det ble ikke ført medlemsregister eller krevd kontingent. 

KMV gav ut tidsskriftet *Basta!* fra 1990 til 1996, totalt seks numre. 

På 1990-tallet endret FMK innstilling til totalnekting, og begynte å arbeide aktivt for å støtte totalnektere, som på dette tidspunkt hadde fått bedre vilkår i og med at man fikk en kortere fengselsdom i stedet for «avtjening av verneplikt i lukket anstalt». KMVs aktivister gikk derfor kollektivt inn i FMK; riktignok var de fleste allerede medlemmer der. Kontoret i Hjelmsgate 3 i Oslo ble nedlagt. Et nytt kontor ble åpnet i Bergen, men også dette ble senere nedlagt. Det finnes fortsatt kontaktpersoner for KMV flere steder i landet, som bistår totaltnektere med råd og moralsk støtte, og KMVs navn kan også brukes ved aksjoner, men det er ingen utadrettet aktivitet. 

KMV var medlem av War Resisters' International så lenge kampanjen var aktiv.

## Eksterne lenker

* KMV hjemmesider (ikke oppdatert siden 1998)
KMV

Forkortelsen **KMV** kan bety flere ting:
* Kristiansands Mek. Verksted – Tidligere skipsverft
* Kampanjen mot verneplikt – Interesseorganisasjon
Gustaf Andersson

:*Fotballspilleren som tidligere het Gustaf Andersson har skiftet navn til [[Gustaf Crona]]. For skøyteløperen med samme navn se [[Gustaf Andersson (skøyteløper)]]. Denne artikkelen omhandler den svenske politikeren Gustaf Andersson.*

**Gustaf Henning Andersson**, *Gustaf Andersson i Rasjön* (født 18. desember 1884, død 12. november 1961) var en svensk politiker (Folkpartiet liberalerna). Han var partileder for nevnte parti fra 1935 til 1944 medlem av riksdagen, kommunikasjonsminister (1939–1944) samt landshøvding (tilsvarer norsk fylkesmann) i Kopparbergs län (1944–1951).

## Referanser
Trygve Skogrand

**Trygve Skogrand** (født 17. mai 1967) er en norsk billedkunstner, barnebokforfatter og bokdesigner. 

Skogrand er oppvokst i Sunndalen, Overhalla og i Trondheim, og bor og arbeider i Trøndelag. Han er opprinnelig utdannet sivilingeniør fra NTNU (1990) med spesialisering innen digital kartlegging. Fra 1998-2001 tok han utdannelse som billedkunstner, og har spesialisert seg på digitale kunstuttrykk.

Trygve Skogrand arbeider hovedsakelig med digital collageteknikk. Verkene hans er stilt ut i Norge, Storbritannia, Sverige, Tyskland, Italia og Mexico, og blitt publisert som flere kunstbøker, både i Norge og i Tyskland. 

Skogrand arbeider som bokdesigner for blant andre Aschehoug, Gyldendal, Kagge forlag, Bastion, Strawberry publishing, Panta forlag, Lunde Forlag, Genesis Forlag og Juritzen Forlag. I tillegg har han skrevet og illustrert ut en rekke billedbøker for barn, og tegneseriene *Rabalder* (Pondus, 2000) og* Bob&Bitten* (Diabetes, 2001). Som illustratør har han arbeidet for Statistisk sentralbyrå, Diabetesforbundet, og Aschehoug Undervisning (Zeppelin 1-4). 

Skogrand har formgitt glassdekorer for Steninge slott og et porselensservise for Porsgrunds Porselænsfabrik i samarbeid med Ragnhild Wiik.

## Barnebøker
**Strekene*, Gyldendal 2003
* *Martin og draken bak søppelspannet*, Gyldendal 2006
* *Marta, Marta!*, IKO-forlaget, 2006
* *Martin og kaptein Blodskjeggs skatt*, Gyldendal 2007
**Lasarus, Lasarus!* IKO-forlaget 2019

## Kunstbøker
*Brospenn, Genesis forlag, 2003
*Juleevangeliet – det skjedde i våre dager, Juritzen Forlag 2008
*Und er sucht Platz unter uns, Echter Verlag, Tyskland 2014

## Utstillinger
*Galleri Katakomben, Oslo, 2002
*Galleri Stabbursloftet, Hurum, 2002
*Arendal Kunstforening, 2002
*Sandefjord kirke, 2002, 2006
*Hå Gamle Prestegard, 2004
*Camaver Kunsthaus, Lecco, Italia, 2006
*Galleri Kunstpassasjen, Oslo 2009
*Flakstad Kirke, 2009
*Chart Gallery, London, Storbritannia, 2014
*Anchorage House, London, Storbritannia, 2014
*Lokalitet, Malmö, Sverige, 2014
*Scottish Academy of Arts, Edinburgh, Storbritannia, 2015
*Gallery Vasli Souza, Malmö, Sverige, 2015
*Saatchi Screen, Saatchi Gallery, London, Storbritannia, 2017
*Trondhjems kunstforening, Trondheim, 2018
*Galleri Såinnhuset, Tautra, 2019
*Palacio de los Gurza Museum, Durango, Mexico, 2019
*Palazzo Spinola, Rocchetta Ligure, Italia, 2019
*Sandefjord kunst- og kulturkirke, Sandefjord, Norge, 2019
*Green Hill Gallery, Berlin, Tyskland, 2019
*Galleri Blunk, Trondheim, Norge, 2019
*Vår Frue Kirke, Trondheim, 2020

## Eksterne lenker
* Trygve Skogrands hjemmeside
Gliese 581 d

**Gliese 581 d** er en eksoplanet i bane rundt den røde dvergstjernen Gliese 581. Gliese 581 d er 8 ganger tyngre enn jorden og overflatetemperaturen ligger mellom 0 og 100 grader.

## Referanser
Rogaland Arboret

**Rogaland Arboret** er et parkanlegg som ligger utenfor Sviland i Sandnes kommune i Rogaland. I arboretet finnes det mer enn 1400 forskjellige trær og busker fra en rekke land. I 1972 ble arboret  etablert som stiftelse av Rogaland fylke og kommunene Gjesdal, Hå, Kleppe, Randaberg, Sandnes, Sola, Stavanger og Time. Dette skjedde etter et initiativ fra Bjørn A. Stangebye. Det var en brann i Melshei i 1970 som la 500 dekar skog i aske som gjorde etableringen av Rogaland Arboret  mulig. Etter stiftelsen var etablert mottok arboretet gaver i form av penger, planter, utstyr og gratis arbeidskraft.

Det er et rikt fugleliv i parken. En av grunnene til dette er at personalet i parken fôrer fuglene om vinteren. Ved utgangen av 2007 var det registrert 119 fuglearter i parken. Blant de sjeldne artene som er observert er blant annet 
svartspett, furukorsnebb, nøttekråke, vannrikse og gulbrynsanger.I 2005 mottok Rogaland Arboret  Friluftsprisen "Årets gjerdeklyver 2005" som utdeles av Friluftsgruppa i Sandnes kommune.

## Parken

Rhododendrondalen i anlegget har en stor samling av rhododendron fra hele verden som er svært fargerik når den blomstrer i slutten av mai og begynnelsen av juni. I bøkefeltet finnes det mange kultivarer av skogstreet bøk (*Fagus sylvatica*). Det finnes også et eget felt for norske trær som inneholder over 30 forskjellige arter. Etter 15 års planlegging ble det i 2005 åpnet en egen magnoliahage. Magnolia er en plante som primært dyrkes på grunn av de vakre blomstene.
I tilknytning til parken er det en kafeteria som er åpen om søndagene. I  2005 hadde parken over 50&nbsp;000 besøkende.

## Eksterne lenker
*  Arboretets hjemmeside
* Region Stavanger sin side om arboretet
*  Stavanger Aftenblad om magnoliahagen.
Weld (musikkgruppe)

:*[[Weld]] har flere betydninger*
**Weld** var et rockeband fra Moss stiftet i 1992. Bandets er mest kjent for vokalist Vibeke Saugestads mørke stemme og for «Crown Imperial Song» , bandets første og største hit. Bandet ga ut to album, *Natural Tools* i 1994 som ga dem Spellemannprisen 1994 som årets nykommer, og *Hello Walls* i 1995. Bandet ble oppløst kort tid etter utgivelsen av det andre albumet. Foruten Saugestad bestod bandet av Stig Jøraholmen på bass, Rune B. Johnsen på trommer og Jørn Johansen på gitar. 

## Diskografi
### Album
* *[[Natural Tools]]* (EMI, 1994)
* *[[Hello Walls]]* (EMI, 1995)

### Singler og EP-er
* *Crown Imperial Song* (EMI, 1994, promotionsingle)
* *She wont't lie down* (EMI, 1994, single)
* *Loop* (EMI, 1995, single)
* *They walk all over me* (EMI, 1995, single)
* *Family values - Christmas EP* (EMI, 1995)

## Referanser


## Eksterne lenker
* 
* Biografi fra Norsk pop- og rockleksikon
Skule Notø

**Skule Notø** (født 26. november 1976 i Halden) er en norsk fotballspiller og målvakt for Runar. Notø har 24 kamper for Sandefjord Fotball og har også spilt for blant annet Moss, Fredrikstad og Sarpsborg. Han gikk til Fram Larvik etter 2007-sesongen og hadde da ikke spilt seriekamper for Sandefjord på to år.

Han meldte overgang til Runar før 2011 sesongen.
Notø har utdannelse innen pedagogikk og IT.

## Referanser


## Eksterne lenker
* Sandefjord Fotball.no – Spillerens profil
Ram Chandra Poudel

**Ram Chandra Poudel** (f. 1944) er en politiker fra Nepal som fra 13. mars 2023 er landets president. Han var tidligere generalsekretær i  Nepals Kongressparti, og visestatsminister i Nepals overgangsregjering, som blei konstituert 1. april 2007. I regjeringa var han stedfortreder for statsminister G.P. Koirala. Han var også minister for fred og gjenoppbygging.

Fra april 2007 var Poudel ansvarlig for regjeringas forhandlinger med forskjellige opprørske grupper fra Tarai og nasjonale og andre minoriteter.

Han blei valgt inn i parlamentet i 1994 og 1999 fra Tanahu.

Poudels første store politiske triumf var da han blei valgt til parlamentsleder etter valget i 1994. Nepals Kongressparti hadde nettopp tapt valget, og var blitt nest største parti, med 83 mandater. UML var størst i parlamentet, med 88 mandater, og danna regjering. Tross det slo han UMLs kandidat C. P. Mainali.

Han var visestatsminister og innenriksminister i G.P. Koiralas regjering som måtte gå av i juli 2001. Poudel bidro til det ved å trekke seg fra regjeringa.

Poudel er kjent som en hard motstander av NKP (Maobadi), som han har beskyldt for å være styrt av kong Gyanendra. Kritikere hevda at han var et lite heldig valg til ei regjering der maoistpartiet for første gang var en del av koalisjonen.

Under feiringa av *demokratidagen* 24. april 2007, da Poudel skulle tale i Kathmandu sammen med representanter for andre regjeringspartier, blei han jaga fra podiet av møtedeltakere som bl.a. kasta vannflasker på ham. Dette blei oppfatta som en følge av at han blei identifisert med den politiske linja til statsminister Koirala, som nekta å gå inn for å avsette kong Gyanendra og innføre republikk.
Sørnesvågen

**Sørnesvågen** er en våg i Hafrsfjord, i Sola kommune. Sola kommune har  anlagt fine park- og turområder rundt Sørnesvågen. Det er en populær sandstrand innerst i vågen, og den fargerike skulpturen «Ormen Lange» av kunstneren Roland Lengauer er satt opp på stranden og i vannkanten. Der er også en stor mark, med små fotballmål og en sandvolleyballbane like ved stranden. På den ene siden av Sørnesvågen ligger Indraberget og Ytraberget, på den andre siden ligger Sørnes. Både Saurnes og Sørnes brukes som navn.

## Eksterne lenker
* www.sola.kommune.no
* www.sornesvel.no
Harald Aksnes

**Harald Hjelseth Aksnes** (født 1983) er en norsk tidligere fotballspiller som spilte som målvakt. 

Han ble i 2002 juniornorgesmester for Brann. Fra 2005 til 2008 var han under kontrakt med Sandefjord Fotball, men fikk ikke spilletid for førstelaget. En kort periode i 2007 var han utlånt til Sogndal og spilte én kamp der. Etter 2008-sesongen gikk han til Eidsvold Turn. 

I august 2010 signerte han for Løv-Ham som reservemålvakt ved siden av Erlend Johansen. Etter sesongen forlenget han kontrakten med klubben, samtidig som hans fetter Øystein Aksnes også signerte for Løv-Ham. Aksnes fortsatte ikke i klubben etter at Løv-Ham og Fyllingen slo seg sammen til FK Fyllingsdalen.

Aksnes har påbegynt grunnutdannelse innen idrettsfag.

## Referanser
Dafnier

* *[[Daphnia dubia]]*
* *[[Daphnia galeata]]*
* *[[Daphnia umbra]]*

**Dafnier** er en gruppe vannlopper med 4-6 beinpar. De svømmer med det andre av to par følehorn. De blir opp til 5 mm lange, og foretrekker næringsrike tjern og dammer, hvor de lever av planteplankton.
Den holder seg helst i store flokker.
Den får oksygen fra vannet med gjeller. 

Dafnienes foretrukne føde er nettopp de grønnalgene som gjør vannet uklart og forhindrer planter fra å utnytte sollyset. En ferskvannsbiotop hvor det er mange dafnier, får derfor klart vann og god plantevekst. 
Dette gir i sin tur en langsiktig omsetning av de næringsstoffene som ellers gir grunnlag for algevekst.

Dafniene følger gjerne en bemerkelsesverdig årssyklus. Dafnier som klekkes om våren formerer seg ved hjelp av partenogenese. Dette fortsetter til sent på sommeren. Når den kaldere årstiden nærmer seg, danner hannindivider og paring finner sted. Det legges egg som overvintrer.

Dafnier blir i akvaristikken brukt som fôr til fisk.

## Eksterne lenker
*
Seniorsaken

**Seniorsaken** er en bred, norsk interesseorganisasjon for mennesker over femti år. Den kjemper for de eldres rettigheter i samfunnet, økt oppmerksomhet om deres situasjon og en verdig behandling og pleie av gamle mennesker. Seniorsaken påvirker maktapparatet gjennom utspill i mediene og gir råd til enkeltpersoner, blant annet gjennom bladet *Senior*.

Marvin Wiseth er organisasjonens styreleder, mens Knut Chr. Høvik er generalsekretær.

## Historie

Organisasjonen ble stiftet 21. mai 2002 og lansert som en folkebevegelse av blant andre komikeren Rolv Wesenlund, tidligere politimester Willy Haugli, skuespillerne Anne Marie Ottersen og Ellen Horn, NRK-veteranene Vidar Lønn-Arnesen og Mette Janson, tidligere Trondheim-ordfører Marvin Wiseth og økonomijournalisten Christian Vennerød og TV- og radiomannen Kalle Lisberg.

Seniorsaken og den konkurrerende organisasjonen Senior Norge slo seg sammen i februar 2003. Seniorsaken fikk det året tilslutning fra mennesker i alle samfunnslag og nesten 50 000 medlemmer.

Mette Janson var generalsekretær og medlem av organisasjonens råd fram til hun døde i 2004. Siden overtok NRK-journalisten Steinar Mediaas som generalsekretær fram til september 2006. Senere ble organisasjonen ledet av Tore Henning Larsen, advokat Audhild Freberg Iversen og informasjonssjef Dag Bredal.

## Referanser




## Eksterne lenker
*
Gliese

**Gliese** refererer i astronomien til en stjernekatalog, *Katalog over nære stjerner*, utgitt i 1969, og har navn etter astronomen Wilhelm Gliese. En rekke stjerner og planeter refereres til ved deres Gliese-katalognumre.
Milan Horáček

**Milan Horáček** (født 30. oktober 1946 i Velké Losiny, Tsjekkoslovakia) er en tysk politiker og en av grunnleggerne av partiet De grønne. Han er medlem av Europaparlamentet.

Horáček vokste opp i det kommunistiske Tsjekkoslovakia, der han utdannet seg til elektromontør. Mellom 1965 og 1967 ble han klassifisert som «politisk upålitelig» av regimet, innkalt til en straffebataljon og flere ganger fengslet. Han emigrerte til Vest-Tyskland etter Warszawapaktens invasjon av Tsjekkoslovakia i 1968 og ble ti år senere fratatt sitt tsjekkoslovakiske statsborgerskap. I Tyskland arbeidet han i industrien og senere som journalist i en fagforeningsavis. Fra 1976 til 1981 studerte han statsvitenskap ved Goethe-universitetet i Frankfurt og deltok i 1979 i grunnleggelsen av De grønne. Han var på 1980-tallet politisk aktiv for De grønne i Hessen, bl.a. som bystyremedlem i Frankfurt fra 1981 til 1983, og ble i 1983 innvalgt i Forbundsdagen, der han særlig arbeidet med utenriks- og sikkerhetspolitikk, Øst-Europa og menneskerettigheter. Han satt i Forbundsdagen til 1985, og arbeidet deretter som rådgiver med ansvar for utenriks- og sikkerhetspolitikk for De grønnes fraksjon frem til 1990. Han engasjerte seg også i eksiltsjekkoslovakisk politikk og kulturarbeid, bl.a. som utgiver av det tsjekkiskspråklige eksiltidsskriftet *Listy*.
 
I 1990 gav Václav Havel Horáček statsborgerskapet tilbake og ansatte ham som rådgiver. Horáček var fra 1991 til 2004 leder for Heinrich-Böll-Stiftungs avdeling i Praha, og har siden vært engasjert i tysk-tsjekkisk dialog.

I juni 2004 ble han innvalgt i Europaparlamentet som kandidat for De grønne i Sachsen, Sachsen-Anhalt og Thüringen. Han er medlem av underutvalget for menneskerettigheter og varamedlem av utenriksutvalget og landbruksutvalget. Han er videre medlem av delegasjonen for forhandlinger med Kroatia, og varamedlem av delegasjonene for forhandlinger med Ukraina og Bulgaria.

Han er medlem av juryen for Franz-Werfel-Menschenrechtspreis.

## Referanser


## Eksterne lenker
* 
*
Zheng Yiwei

**Zheng Yiwei**  鄭以偉 (født i Shangrao i Jiangxi i Kina, død 1633) var en kinesisk stormandarin (*[[jinshi (mandarin)|jinshi]]* i 1601) som konverterte til katolisismen og ble en av de mest fremtredende og innflytelsesrike kristne i Kina mot slutten av Ming-dynastiet.

Han var blant de kinesiske konvertitter som støttet opp om pater Matteo Riccis og etterfølgende jesuitters forfatterskap, og skrev forord til en rekke av deres verker.
Nicolas Raux

**Nicolas-Joseph Raux** (**Luo Guangxiang** 羅廣祥, født 14. april 1754 i Ohain nær Avesnes i bispedømmet Cambrai i Frankrike, død 16. november 1801 i Beijing i Kina) var en katolsk kinamisjonær tilhørende lasaristordenen. 

## Virke i Kina
Han kom til Kina i 1784 i den første gruppen av fem lasarister som skulle prøve å videreføre jesuittenes mangeårige arbeid i landet, primært det det kinesiske keiserhoff. Jesuittordenen var blitt oppløst i 1773, og det var viktig for Den katolske kirke å gjøre hva den kunne for at fruktene av deres arbeid ikke skulle gå tapt.

Roux hadde trådt inn i Kongregasjonen for misjonen (lasaristene) i Paris den 18. juli 1771 og ble presteviet den 15. mars 1777. Han ble professor i teologi ved Saint-Lazare før han ble sendt til Kina, en gruppe på fem lasarister. De kom frem til Guangzhou den 1. september 1784. Tre av de fem kom til Beijing og fikk der overta Beitang-kirken, offisielt den 29. april 1785. Raux, som var lasaristmisjonens leder, som hadde vært en av det kinesiske hoffs tolker under Macaulay-sendeferden i 1793, ble i 1795 junior visedirektør ved det keiserlige astronomibyrå, en stilling han hadde til sin død.

## Litteratur
* Nicolas Standaert (red.): *Handbook of Christianity in China – Volume One: 635-1800*, Brill, Leiden 2001, s. 350, 720
* Van den Brandt: *Lazaristes en Chine*, no. 13.
Store Zimbabwe

**Store Zimbabwe** (eller **Great Zimbabwe**) er det navn som er blitt gitt til steinruinene av en gammel by i det sydlige Afrika i det nåværende Zimbabwe i den moderne provinsen Masvingo. Store Zimbabwe er det moderne Zimbabwes fremste nasjonalsymbol, hvor zimbabwefuglen (et annet nasjonalsymbol) ble oppdaget. Store Zimbabwe ble opptatt på UNESCOs verdensarvsliste i 1986.

Den moderne staten Zimbabwe tok sitt navn fra denne by. 

*Ziimba remabwe* betyr omtrent *den storslagne steinbygningen* på shona. Når det heter *Great* (store), sjelnes det mellom de mange hundre små ruiner, nå kjent som «zimbabwes», som ligger spredt rundt i Zimbabwe Highveld.  

## Beskrivelse, historie
Stedet var sentrum for et stort rike, kjent som Munhumutapariket. Dette riket dominerte et område som omtrent dekker det nåværende Zimbabwe (som tok sitt navn fra denne byen) og Mosambik. De handlet med omverdenen via havner som Sofala sør for Zambeziflodens delta fra 400-tallet til 1400-tallet.

Byen ble bygd og beboddd av shonafolket mellom 400-tallet og 1400-tallet. Dermed er disse ruiner de eldste, og største, i Afrika sør for Sahara. Som mest antas byen å ha hatt omkring 18&nbsp;000 innbyggere.

Her er tre arkitektoniske grupper over et areal på 7&nbsp;km²; *Hill Complex*, *Valley Complex* og det egentlige borgområdet - *Great Enclosure*. Man har funnet over 300 bygninger bare i dette store borgområdet.

Ingen vet hvorfor byen etterhvert ble forlatt. Kanskje det var tørke, sykdommer eller rett og slett at gruvene ikke lenger gav så meget sølv som de tidligere hadde gjort.

### Europeiske besøkere
Kjøpmenn fra Portugal var de første europeere som kom til levningene av denne by, tidlig på 1500-tallet. De trodde at de hadde funnet den myteomspunne dronningen av Sabas by.

På 1800-tallet ble det velkjent for britiske lesere av James Theodore Bents *The Ruins of Mashonaland*. Bent, som bare hadde arkeologisk erfaring fra Hellas og Lilleasia, mente at ruinene var bygd av fønikere. Man hadde på den tiden vanskelig for å tro at de kunne vært bygd av folk med opphav i det sørlige Afrika. og mente at det bare måtte være en kobling til Middelhavsområdet eller til noe bibelsk. Alle slike spekulasjoner kunne imidlertid tilbakevises på 1900-tallet.

## Referanser


## Litteratur
* W. G. L. Randles: *L'empire du Monomotapa du XVe au XIXe*, Walter de Gruyter, 1975, 167 p.  
* Webber Ndoro: « The Great Zimbabwe », *Scientific American*, 277, novembre 1997, 94-99.
* François-Xavier Fauvelle-Aymar: *Histoire de l'Afrique du Sud*, Paris, Seuil, 2006, 169-186.
Thomas Eftedal

**Thomas Eftedal** (født 5. april 1978) er en norsk fotballspiller som spiller for  Leknes FK. I 2007 spilte han for Hønefoss BK, hvor han var på utlån fra Sandefjord Fotball. I 2011 meldt han overgang til Leknes FK. Hans posisjon på banen er forsvar, og spesielt høyre back.